Shkencëtarët mbi ndikimin e ndryshimeve klimatike tek kulturat bujqësore
Studiuesit thonë se gjeografia e bujësisë po ndryshon në të gjithë botën
Nj Për breza me radhë, këto zona të pasura malore të Kolumbisë kanë prodhuar varietete të ndryshme fasulesh, panxhari dhe natyrisht kafeje. Por fermerët vendas të kafesë thonë se moti po ndryshon dhe bashkë me të edhe rendimenti i prodhimeve bujqësore. Karmen Eneida Truhijo është e shqetësuar. Eneida thotë se deri disa vjet më parë, ky plantacion ishte i mbushur me lule të bardha në shtator, gjë që paralajmëronte prodhime të mbara. I shoqi, Elias Klaros, thotë se ata po shikojnë mundësinë e kultivimit të bimëve të tjera. Më shumë se një milion banorë në Kolumbi kultivojnë dhe prodhojnë kafe, një bimë e ndjeshme ndaj ndryshimeve klimatike. Ata po ndeshen tani pikërisht me atë që kishte parashikuar prej kohësh Qendra Ndërkomëbtare për Bujqësinë Tropikale në Kali, se ndryshimet klimatike po sjellin ndryshime edhe për bujqësinë. Andi Zharvis është menazher i programit të ndryshimeve klimatike dhe normativave të kësaj qendre. Qendra Ndërkomëbtare për Bujqësinë Tropikale po bën studime për ndikimin e ndryshimeve klimatike ndaj 50 bimëve kryesore të botës, përfshirë orizin, misrin dhe drithërat. Jarvis thotë se në çdo rajon to botës klima po ndryshon, nga ngritja e theksuar e temperaturave ose thatësira, në temperatura të ulta dhe përmbytje. Karlos Arturo Truhijo është marrë me bujqësi gjatë gjithë jetës së tij. Disa shkencëtarë janë shumë të shqetësuar për sigurimin e ushqimeve, veçanërisht për të varfërit. Erik Fernandes është këshilltar për ndryshimet klimatike dhe menaxhimin e burimeve natyrore në Bankën Botërore.